als_Latn dik_Latn sag_Latn
Shokët e miqtë e shqiptarit që jetonte në Mançester të Anglisë po mbledhin financime për të sjellë trupin e tij në Shqipëri, pasi ai humbi jetën të shtunën në derën e një klubi nate.
Sipas Mirror, shqiptari, i identifikuar me emrin Edmir Plori, 35 vjeç, ishte frekuentues i lokaleve të natës dhe njihej pothuajse nga të gjithë pronarët dhe menaxherët e klubeve të Mançesterit.
Ai kishte marrë pjesë edhe në një spot publicitar të një klubi të qytetit, duke luajtur rolin e antagonistit në një përballje me Xhejms Bond.
Mjekët kanë thënë se ai ka vdekur nga një atak në zemër, ndërsa pritet të konfirmohet edhe nëse ka qenë nën efektin e lëndëve narkotike apo jo.
Ai jetonte vetëm në Mançester, ndërsa familja e tij gjendet në Shqipëri, miqtë britanikë po bëjnë fushatë në Facebook, që të mblidhen paratë për kthimin e trupit në atdhe, duke iu përgjigjur kështu lutjeve të familjarëve të tij.
als_Latn als_Latn als_Latn als_Latn als_Latn